**VALSTYBĖS ILGALAIKIO MATERIALIOJO TURTO NUOMOS SUTARTIS**

2023 m. d. Nr.

Rokiškis

 Nuomotojas VšĮ Rokiškio psichiatrijos ligoninė, juridinio asmens kodas 173222266, esanti Rokiškyje, Vytauto 47,

atstovaujama ,

(atstovo vardas, pavardė, pareigos)

veikiančio pagal ,

(atstovavimo pagrindas, dokumento data, numeris)

ir nuomininkas

(teisinė forma, pavadinimas, kodas ir registracijos adresas, jeigu nuomininkas yra juridinis asmuo,

 ,

arba vardas, pavardė, asmens kodas ir gyvenamosios vietos adresas, jeigu nuomininkas yra fizinis asmuo)

atstovaujamas ,

(atstovo vardas, pavardė, pareigos)

veikiančio pagal ,

(atstovavimo pagrindas, dokumento data, numeris)

vadovaudamiesi viešojo nuomos konkurso, įvykusio \_\_\_\_\_ m. \_\_\_\_\_\_\_\_\_\_\_\_ \_\_\_ d., komisijos sprendimu, įformintu protokolu Nr.\_\_\_\_\_\_\_\_\_\_\_, sudaro šią valstybės ilgalaikio materialiojo turto nuomos sutartį (toliau – Sutartis). Toliau Sutartyje nuomotojas ir nuomininkas kiekvienas atskirai gali būti vadinami šalimi, o abu kartu – šalimis.

**I. SUTARTIES DALYKAS**

* 1. Nuomotojas įsipareigoja perduoti nuomininkui valstybės ilgalaikį materialųjį turtą (toliau – turtas): pastatą – virtuvę, kurio unikalus Nr. 7397-5005-7060, bendras plotas – 544,91 kv. m., pagrindinė naudojimo paskirtis – Viešosios įstaigos ,,Rokiškio psichiatrijos ligoninė“ pacientų dietinio maitinimo paslaugoms teikti.

**II. NUOMOS TERMINAS.**

 2.1. Turtas išnuomojamas iki 2026 metų sausio 1 d..

2.2. Nuomos terminas pradedamas skaičiuoti nuo turto perdavimo ir priėmimo akto pasirašymo dienos.

**III. NUOMOS MOKESTIS**

3.1. Nuomininkas už turto nuomą įsipareigoja mokėti nuomotojui nuompinigius –\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ per mėnesį.

 (suma skaičiais ir žodžiais)

3.2. Nuomininkas, be nuompinigių, kas mėnesį moka mokesčius už elektros energiją ir už kitas jam pagal poreikį teikiamas komunalines paslaugas. Mokesčiai už komunalines paslaugas pagal pasirašytą sutartį su Viešąja įstaiga Rokiškio psichiatrijos ligonine (toliau – Ligoninė) mokami į Ligoninės atsiskaitomąją sąskaitą. Už pirmiau nurodytas komunalines paslaugas sąskaitos apmokamos per 15 darbo dienų nuo jų gavimo.

3.3. Nuomininkas moka nuompinigius kas mėnesį pagal nuomotojo elektroniniu būdu pateiktą sąskaitą. Nuomininkas elektroniniu būdu pateiktą sąskaitą apmoka ne vėliau kaip per 30 kalendorinių dienų nuo sąskaitos gavimo. Nuompinigiai mokami į Ligoninės atsiskaitomąją sąskaitą Nr. LT LT637300010002576212, esančią „Swedbank“, AB (banko kodas 73000).

3.4. Nuompinigiai ir mokėjimai už Sutarties 3.2 papunktyje nurodytas paslaugas pradedami skaičiuoti nuo turto perdavimo ir priėmimo akto pasirašymo dienos.

**IV. ŠALIŲ TEISĖS IR PAREIGOS**

4.1. Nuomotojas įsipareigoja:

4.1.1. per 3 (tris) darbo dienas nuo Sutarties pasirašymo perduoti nuomininkui Sutarties 1.1 papunktyje nurodytą turtą pagal turto perdavimo ir priėmimo aktą;

4.1.2. Sutarties galiojimo laikotarpiu atlikti nuomojamo turto ar su juo susijusių inžinerinių sistemų kapitalinio remonto darbus, kai atliekami viso objekto, kurio dalis nuomojama, arba su tuo objektu susijusių inžinerinių tinklų kapitalinio remonto darbai;

4.1.3. informuoti nuomininką apie išorinių inžinerinių tinklų ir komunikacijų remonto darbus, kurie trukdytų nuomininko veiklai, per 3 darbo dienas nuo tokių aplinkybių sužinojimo; nuomotojas neatsako už šildymo, vandentiekio ir elektros tinklų sutrikimus, jeigu šie sutrikimai įvyksta ne dėl nuomotojo kaltės;

4.1.4. pasibaigus Sutarties galiojimo terminui arba Sutartį nutraukus prieš terminą, priimti iš nuomininko turtą.

4.2. Nuomotojas turi teisę Sutarties galiojimo laikotarpiu tikrinti išnuomotą turtą, taip pat turi kitų teisių ir pareigų, nustatytų Sutartyje ir teisės aktuose.

4.3. Nuomininkas įsipareigoja:

4.3.1. per 5 (penkias) darbo dienas nuo priėmimo ir perdavimo akto pasirašymo įregistruoti nuomos sutartį valstybės įmonėje Registrų centre;

4.3.2. per 3 (tris) darbo dienas nuo Sutarties pasirašymo priimti Sutarties 1.1 papunktyje nurodytą turtą pagal turto perdavimo ir priėmimo aktą;

4.3.3. laiku mokėti Sutartyje nustatytą nuomos mokestį ir kitus pagal Sutartį priklausančius mokesčius;

4.3.4. naudoti turtą pagal paskirtį, nurodytą Sutarties 1.2 papunktyje, vadovautis nustatytais šios paskirties turto priežiūros, priešgaisrinės saugos ir sanitariniais reikalavimais, užtikrinti jo gerą būklę (atsižvelgdamas į normalų nusidėvėjimą), saugoti turtą nuo sugadinimo, dingimo;

4.3.5. Nuomininkas, Sutarties įvykdymui atlikęs montavimo ar kitus techninius darbus ir, pažeidęs valstybės ir (ar) Ligoninės turtą, privalo nedelsiant savo lėšomis atlikti pažeisto turto tvarkymo darbus.

4.3.6. Nuomininkas Sutarties įvykdymui atlikęs montavimo ar kitus techninius darbus, pasibaigus Sutarčiai ar ją nutraukus prieš terminą nuomojamą turtą perduoti nuomotojui nepakitusį ar atstatyti nuomojamo turto plotą į pirminę jo būklę savo lėšomis. Turto grąžinimo nuomotojui metu, nustačius turto pabloginimo faktą, surašomas defektinis aktas ir nuomininkas privalo ne vėliau kaip per 10 dienų sutvarkyti defektiniame akte nurodytus trūkumus.

4.3.7. Pasibaigus Sutarties galiojimo terminui arba Sutartį nutraukus prieš terminą, perduoti turtą pagal turto perdavimo ir priėmimo aktą tvarkingą, tokios pat būklės, kokios jis perduotas nuomininkui, atsižvelgdamas į fizinį turto nusidėvėjimą, su visais padarytais pertvarkymais, kurių negalima atskirti nepadarant žalos turtui; nuomininkui neatlyginamos turto pagerinimo išlaidos, todėl nuomininkas, pasibaigus Sutarčiai ar ją nutraukus prieš terminą, neturi teisės reikalauti kompensacijos už turto pagerinimą.

4.4. Nuomininkas turi ir kitų teisių ir pareigų, nustatytų Sutartyje ir teisės aktuose.

4.5. Nuomininkas neturi teisės (išskyrus Valstybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo 48 punkte nustatytus atvejus) subnuomoti turto (ar jo dalies) ar suteikti tretiesiems asmenims kokių nors kitų teisių naudotis turtu (ar jo dalimi). Nuomininkas taip pat neturi teisės perleisti visų ar dalies savo teisių ir (ar) pareigų, kylančių iš Sutarties, įkeisti turto nuomos teisės ar perduoti jos kaip turtinio įnašo kuriam nors trečiajam asmeniui ar kitaip suvaržyti Sutartyje nustatytų turto nuomos teisių.

 4.6. Sutartis nesuteikia nuomininkui teisės nuomojamo turto adresu registruoti savo ar savo filialų, atstovybių ar patronuojamųjų įmonių, taip pat klientų ar kitų susijusių asmenų buveinių.

 4.7. Nuomininkui draudžiama be rašytinio nuomotojo sutikimo atlikti statinio kapitalinio remonto ar rekonstravimo darbus. Nuomininkas turi teisę be išankstinio nuomotojo sutikimo savo lėšomis atlikti turto pertvarkymus, reikalingus tam, kad turtą būtų galima naudoti pagal paskirtį, nurodytą Sutarties 1.2 papunktyje, su sąlyga, kad tokie pertvarkymai nesusiję su statinio rekonstravimu ar kapitaliniu remontu, kaip jie apibrėžti Lietuvos Respublikos statybos įstatyme.

**V. ŠALIŲ ATSAKOMYBĖ**

 5.1. Nuomininkas, per Sutartyje nustatytus terminus nesumokėjęs nuompinigių ir (ar) kitų mokesčių ir įmokų, privalo mokėti nuomotojui 0,05 procento dydžio delspinigius nuo visos nesumokėtos sumos už kiekvieną pavėluotą dieną.

 5.2. Delspinigių sumokėjimas neatleidžia nuomininko nuo pagrindinės prievolės įvykdymo.

 5.3. Už turto pabloginimą nuomininkas atsako Lietuvos Respublikos civilinio kodekso 6.500 straipsnyje nustatyta tvarka.

**VI. SUTARTIES GALIOJIMAS, PAKEITIMAS IR PASIBAIGIMAS**

 6.1. Ši Sutartis įsigalioja jos pasirašymo dieną ir galioja, iki visiškai ir tinkamai įvykdomi Sutartyje nustatyti įsipareigojimai arba Sutartis nutraukiama Sutartyje ir (ar) teisės aktuose nustatyta tvarka.

 6.2. Visi Sutarties pakeitimai, papildymai ir priedai galioja, jeigu jie sudaryti raštu ir pasirašyti Sutarties šalių.

6.2.1.  Sutartis gali būti pakeista ir / ar papildyta šalių susitarimu, jeigu viena iš šalių ne vėliau kaip prieš 2 (du) mėnesius iki reikalingo pakeitimo ir / ar papildymo raštu informuoja kitą šalį apie siūlymą pakeisti ir / ar papildyti sutartį. Šalis, gavusi pasiūlymą pakeisti ir / ar papildyti sutartį privalo ne vėliau kaip per 1 (vieną) mėnesį nuo šalies pranešimo gavimo dienos raštu atsakyti kitai šaliai, ar sutinka pakeisti ir / ar papildyti sutartį. Vienai šaliai raštu neatsakius kitai šaliai per 1 (vieną) mėnesį nuo pranešimo iš kitos šalies gavimo dienos, laikoma, kad šalis atsisako pakeisti ir / ar papildyti sutartį šalies pasiūlytomis sąlygomis.

 6.3. Ši Sutartis pasibaigia arba gali būti nutraukta:

 6.3.1. pasibaigus nuomos terminui;

 6.3.2. Sutarties šalių susitarimu;

 6.3.3. kitais Lietuvos Respublikos civilinio kodekso nustatytais atvejais ir tvarka;

 6.5.4. Lietuvos Respublikos civilinio kodekso nustatyta tvarka, kai išnuomoto turto reikia valstybės funkcijoms atlikti.

**VII. NENUGALIMOS JĖGOS (FORCE MAJEURE) APLINKYBĖS**

 7.1. Nė viena šalis nelaikoma pažeidusi Sutartį arba nevykdanti savo įsipareigojimų pagal Sutartį, jeigu įsipareigojimus vykdyti jai trukdo nenugalimos jėgos (force majeure) aplinkybės, atsiradusios po Sutarties įsigaliojimo dienos, vadovaujantis Lietuvos Respublikos civilinio kodekso 6.212 straipsniu ir Atleidimo nuo atsakomybės esant nenugalimos jėgos (force majeure) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840.

 7.2. Jeigu kuri nors šalis mano, kad atsirado nenugalimos jėgos (force majeure) aplinkybių, dėl kurių ji negali vykdyti savo įsipareigojimų, ji nedelsdama, ne vėliau kaip per 3 kalendorines dienas nuo tokių aplinkybių atsiradimo, informuoja apie tai kitą šalį, pranešdama apie aplinkybių pobūdį, galimą trukmę ir tikėtiną poveikį. Jeigu nuomotojas raštu nenurodo kitaip, nuomininkas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų, kaip vykdyti savo įsipareigojimus, kurių vykdyti nenugalimos jėgos (force majeure) aplinkybės netrukdo.

 7.3. Jeigu nenugalimos jėgos (force majeure) aplinkybės trunka ilgiau kaip 90 kalendorinių dienų, viena iš šalių turi teisę Sutartį nutraukti įspėdama apie tai kitą šalį prieš 30 kalendorinių dienų. Jeigu praėjus šiam 30 kalendorinių dienų laikotarpiui nenugalimos jėgos (force majeure) aplinkybės tęsiasi, Sutartis nutraukiama ir pagal Sutarties sąlygas šalys atleidžiamos nuo tolesnio Sutarties vykdymo.

**VIII. BAIGIAMOSIOS NUOSTATOS**

8.1. Bet koks ginčas, kylantis iš Sutarties ar susijęs su Sutartimi, kuris neišsprendžiamas derybų būdu, turi būti sprendžiamas teisme Lietuvos Respublikos įstatymų nustatyta tvarka.

 8.2. Sutartis surašoma dviem egzemplioriais – po vieną kiekvienai Sutarties šaliai.

 8.3. Sutarties priedai:

 8.3.1. Valstybės ilgalaikio materialiojo turto perdavimo ir priėmimo aktas.

**IX. SUTARTIES ŠALIŲ REKVIZITAI IR ADRESAI**

Nuomotojas: Nuomininkas:

|  |
| --- |
| **Viešoji įstaiga Rokiškio psichiatrijos ligoninė** |
| Vytauto g. 47, 42100 Rokiškis  |
| Juridinio asmens kodas 173222266 |
| Ne PVM mokėtojas |
| A/s LT637300010002576212 |
| AB Swedbank |
| Banko kodas 73000 |
| Tel. 8 458 20131 , faksas 8 458 20122 |
| El. pašto adresas info@rpl.lt  |

Nuomotojo vardu Nuomininko vardu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (parašas)

1. V. A. V.

**VALSTYBĖS ILGALAIKIO MATERIALIOJO TURTO perdavimo IR PRIĖMIMO AKTAS**

 2023 m. d. Nr.

Rokiškis

 Nuomotojas VšĮ Rokiškio psichiatrijos ligoninė, juridinio asmens kodas 173222266, esanti Rokiškyje, Vytauto 47,

atstovaujama ,

(atstovo vardas, pavardė, pareigos)

veikiančio pagal ,

(atstovavimo pagrindas, dokumento data, numeris)

ir nuomininkas

(teisinė forma, pavadinimas, kodas ir registracijos adresas, jeigu nuomininkas yra juridinis asmuo,

 ,

arba vardas, pavardė, asmens kodas ir gyvenamosios vietos adresas, jeigu nuomininkas yra fizinis asmuo)

atstovaujamas ,

(atstovo vardas, pavardė, pareigos)

veikiančio pagal ,

(atstovavimo pagrindas, dokumento data, numeris)

remdamiesi \_\_\_\_\_m. \_\_\_\_d. sudaryta valstybės materialiojo turto nuomos sutartimi Nr. ,

perduoda ir priima valstybės materialųjį turtą pastatą – virtuvę, kurio unikalus Nr. 7397-5005-7060, bendras plotas – 544,91 kv. m., pagrindinė naudojimo paskirtis – Viešosios įstaigos ,,Rokiškio psichiatrijos ligoninė“ pacientų dietinio maitinimo paslaugoms teikti.

Perdavė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

(nuomotojo atstovo pareigų pavadinimas) (parašas) (vardas ir pavardė)

A.V.

Priėmė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

(nuomininko ar jo atstovo pareigų pavadinimas) (parašas) (vardas ir pavardė)

A.V. (*Jeigu reikalavimas turėti antspaudą nustatytas įstatymuose.*)